ΚΑΝΟΝΙΣΜΟΣ ( ΕΟΚ ) αριθ . 2240/88 ΤΟΥ ΣΥΜΒΟΥΛΙΟΥ της 19ης Ιουλίου 1988 για τον καθορισμό, όσον αφορά τα ροδάκινα, τα λεμόνια και τα πορτοκάλια, των κανόνων εφαρμογής του άρθρου 16β του κανονισμού ( ΕΟΚ ) αριθ . 1035/72 περί κοινής οργανώσεως αγοράς στον τομέα των οπωροκηπευτικών

ΤΟ ΣΥΜΒΟΥΛΙΟ ΤΩΝ ΕΥΡΩΠΑΙΚΩΝ ΚΟΙΝΟΤΗΤΩΝ,

Έχοντας υπόψη :

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό ( ΕΟΚ ) αριθ . 1035/72 του Συμβουλίου της 18ης Μαΐου 1972 περί κοινής οργανώσεως της αγοράς στον τομέα των οπωροκηπευτικών(1 ), όπως τροποποιήθηκε τελευταία από τον κανονισμό ( ΕΟΚ ) αριθ . 2238/88(2 ), και ιδίως το άρθρο 16β παράγραφος 3,

την πρόταση της Επιτροπής(3 ),

Εκτιμώντας :

ότι το άρθρο 16β του κανονισμού ( ΕΟΚ ) αριθ . 1035/72, για να ευαισθητοποιήσει τους συγκεκριμένους παραγωγούς στις πραγματικές ανάγκες της αγοράς, προβλέπει τη δυνατότητα καθορισμού κατώτατων ορίων παρέμβασης για τα προϊόντα που υπάγονται στο καθεστώς των τιμών και των παρεμβάσεων, πέραν των οποίων οι παραγωγοί αναλαμβάνουν την οικονομική ευθύνη;

ότι έχοντας υπόψη την κατάσταση της αγοράς των ροδακίνων, των λεμονιών και των πορτοκαλιών, και ιδιαίτερα το σημαντικό όγκο των αποσύρσεων που σημειώθηκαν, θα πρέπει να καθορισθεί ένα κατώτατο όριο παρέμβασης για τα προϊόντα αυτά, για την Κοινότητα με τη σύνθεση της στις 31 Δεκεμβρίου 1985;

ότι, για τα προϊόντα αυτά, αυτό το κατώτατο όριο μπορεί να εκφρασθεί σε ποσοστό των μέσων ποσοτήτων που έχουν παραχθεί και προορίζονται για την κατανάλωση σε νωπή κατάσταση κατά τη διάρκεια των πέντε τελευταίων περιόδων εμπορίας για τις οποίες είναι διαθέσιμα τα στοιχεία της παραγωγής;

ότι για να επιτραπεί η προοδευτική προσαρμογή της παραγωγής των προϊόντων αυτών στην εξέλιξη της αγοράς, θα πρέπει να προβλεφθεί ένα φθίνον κατώτατο όριο,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ :

Αρθρο 1 1 . ^Τα κατώτατα όρια παρέμβασης για τα λεμόνια και τα πορτοκάλια καθορίζονται στα ακόλουθα ποσοστά του μέσου όρου της παραγωγής, που προορίζεται για κατανάλωση σε νωπή κατάσταση, των πέντε τελευταίων περιόδων για τις οποίες υπάρχουν διαθέσιμα στοιχεία :

-για την περίοδο εμπορίας 1988/89 : 15^%,

-για την περίοδο εμπορίας 1989/90 : 13,5^%,

-για την περίοδο εμπορίας 1990/91 : 12^%,

-από την περίοδο εμπορίας 1991/92 : 10 ^%.

2 .^ Το κατώτατο όριο παρέμβασης για τα ροδάκινα καθορίζεται στα ακόλουθα ποσοστά του μέσου όρου της παραγωγής, που προορίζεται για κατανάλωση σε νωπή κατάσταση, των πέντε τελευταίων περιόδων για τις οποίες υπάρχουν διαθέσιμα στοιχεία :

-για την περίοδο εμπορίας 1988/89 : 20^%,

-για την περίοδο εμπορίας 1989/90 : 17^%,

-για την περίοδο εμπορίας 1990/91 : 15^%,

-από την περίοδο εμπορίας 1991/92 : 12 ^%.

3 .^ Η Επιτροπή θεσπίζει τα κατώτατα όρια παρέμβασης που αναφέρονται στην παράγραφο 1 και 2 με τη διαδικασία που προβλέπεται στο άρθρο 33 του κανονισμού ( ΕΟΚ ) αριθ . 1035/72 .

Αρθρο 2 Εάν, κατά τη διάρκεια των περιόδων εμπορίας, οι ποσότητες που προσκομίζονται στην παρέμβαση για τα ροδάκινα, τα λεμόνια ή τα πορτοκάλια, υπερβαίνουν τα κατώτατα όρια που καθορίζονται σύμφωνα με το άρθρο 1, η τιμή βάσης και η τιμή αγοράς που καθορίζονται, για τα προϊόντα αυτά, για την επόμενη περίοδο εμπορίας, μειώνονται κατά 1^% ανά τμήμα υπέρβασης του κατώτατου ορίου :

-18^000 τόνων όσον αφορά τα ροδάκινα,

- 6^600 τόνων όσον αφορά τα λεμόνια,

-20^000 τόνων όσον αφορά τα πορτοκάλια .

Αρθρο 3 Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων .

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος .

Βρυξέλλες, 19 Ιουλίου 1988 .

Για το ΣυμβούλιοΟ ΠρόεδροςΓ . ΠΟΤΤΑΚΗΣ ( 1 )ΕΕ αριθ . L 118 της 20 . 5 . 1972, σ . 1 .

( 2)Βλέπε σελίδα 1 της παρούσας Επίσημης Εφημερίδας .

( 3)ΕΕ αριθ . C 139 της 30 . 5 . 1988, σ . 58 .